Tutkijat kertovat, miten lähes kenestä vain voi tulla viattomia tappava terroristi

Itseään etsivät parikymppiset miehet löytävät jihadistisesta kaveriporukasta merkityksen elämälleen.

Miehet ajavat pakettiautolla kadulla kävelevien ihmisten päälle tappaen ja vammauttaen. Sitten he astuvat ulos autosta ja jatkavat veritöitä veitsillä.

Kuka kumma tekee tällaista? Sodassa ammutaan puolin ja toisin, mutta terroristi iskee silmittömästi viattomiin ihmisiin. Edes lapset eivät säästy.